ครึ่งบ่าย…ไม้สั้น – บล.คันทรี่ กรุ๊ป
ครึ่งบ่าย...ไม้สั้น - บล.คันทรี่ กรุ๊ป
16 ส.ค. 2559

สรุปตลาดภาคเช้า
ตลาดภาคเช้าเปิดขึ้นได้ในแดนบวก ก่อนอ่อนตัวลงมาในแดนลบ จากความผันผวนของ Earning Season และการขาดปัจจัยที่โดดเด่น สร้างความผันผวนระหว่างวัน โดยมีแรงขายจากหุ้นในกลุ่ม ICT กดดันดัชนี ขณะที่ราคาน้ำมันที่ฟื้นตัวขึ้นไม่สามารถสร้างแรงซื้อพลังงานได้มากนัก
แนวโน้ม ภาคบ่าย
คาดดัชนีช่วงบ่ายมีแนวโน้มทรงตัวในกรอบแคบ จากภาพรวมที่ขาดปัจจัยที่โดดเด่น เรายังคงเน้นการเก็งกำไรในหุ้น Global Play มากกว่าในระยะสั้น เช่นหุ้นในกลุ่มพลังงาน และหุ้นในกลุ่มส่งออกที่ได้รับผลดีจาก High Season ในในไตรมาส 3
 
วิเคราะห์ทางเทคนิค
PAF ราคาปิด 2.80 บาท
แนวรับ 2.76 บาท แนวต้าน 3.00 บาท
แนว cut หากราคาหุ้นมีโอกาสหลุด 2.72 บาท
กราฟ PAF (week) กำลังตั้งทรงเข้ารูปสามเหลี่ยม โดยมีแนวทดสอบที่ 3 บาท ตามสัญญาณซื้อใน Stoch และหากผ่านไปได้จะวิ่งยาวไกล  เนื่องจาก turnaround ขาลงได้สำเร็จ  แนะนำเก็งกำไร  และถ้าผ่าน 3 บาท ซื้อเพิ่มได้เต็มที่
 
เด็กแนว
TFD ตลาดแบบนี้ หุ้นเล็กกำลังกลับมาวนรับรอบสุดท้าย  ส่วน TFD น่าจะเป็นรอบใหม่ ประกาศผลประกอบการออกมาถือว่าเป็นไตรมาสที่จะแย่สุดของปี หลังจากนี้ไปจะพลิกฟื้นอย่างมีนัยยะสำคัญ  เพราะไตรมานหน้ารับรู้ทั้งขายที่ดินในนิคม ที่ดินในเมือง และคอนโด ซึ่งการรับแต่ละก้อนมีโอกาสเป็นก้อนใหญ่หลายร้อยล้านบาท เนื่องจากมีทรัพย์สินในมือมากมายมหาศาล
ราคาหุ้นกลับไม่ลงเมื่อแจ้งงบออกมาขาดทุน แสดงให้เห็นว่ามีคนรอเวลานี้มานาน คอยเข้ารับในจุดที่มองว่าต่ำสุด และที่น่าสนใจตัว TFD-W4 กำลังจะเข้าซิ้อขาย ดังนั้นมาลุ้นพร้อมกันในการยกแม่รับขวัญลูกได้ไม่ยาก และจับตาดูปัจจัยที่บริษัทประกาศไปก่อนหน้านี้เรื่องการทำโรงไฟฟ้าขนาดใหญ่  มีแววได้ข่าวดีอันนี้ในไม่ช้าหรือไม่ เรียกได้ว่า Project เพียบ  ค่อยๆ  คลอดของดีแน่เลย
กราฟ TFD เตรียมยกระดับรอบใหม่ หลังจากยกตัวขึ้นมา 1 รอบและพักตัวแบบ side way หากผ่าน 3.66 บาท จะยืนยันการวิ่งต่อไปยัง 3.90 บาท ซึ่งเป็นแนวต้านสำคัญ ทั้งนี้กราฟระยะกลางเป็นสัญญาณ bottom แล้ว น่าสะสม หรือเล่นเก็งกำไรได้